**2022-2023 оқу жылына**

**Оқушыларды жыл сайынғы қабылдау**

**Қазақстан Республикасы Мәдениет және спорт министрлігінің Мәдениет комитетінің «Күләш Байсейітова атындағы дарынды балаларға арналған республикалық мамандандырылған музыкалық орта мектеп-интернаты» республикалық мемлекеттік мекемесі 2022-2023 оқу жылына 1-сыныпқа төмендегі мамандықтар бойынша оқушыларды жыл сайынғы қабылдауды жариялайды:**

* арнайы фортепиано
* скрипка, альт
* виолончель, контрабас, арфа
* ұрмалы және үрмелі аспаптар (флейта, гобой, кларнет, фагот, саксофон, валторна, труба, тромбон, туба және ұрмалы аспаптар)
* халық аспаптары (домбыра, қобыз-прима, қыл-қобыз, баян, домбыра-прима, шертер)

**І. 1 сыныпқа** түсу байқауына мамандандырылған музыкалық мектепте оқу үшін музыкалық қабілеттері айқын көрінетін, мектепалды даярлықтан өткен 6-7 жастағы балалар жіберіледі.

**Конкурс 3 турда өткізіледі:**

* І кезең – табиғи музыкалық қабілеттерін анықтауға тестілеу *(музыкалық есту қабілетін, ырғағын, музыкалық жадын, интонациясын және т.б. тексеру);*
* ІІ кезең – үміткерлердің музыкалық қабілеттерін анағұрлым терең диагностикалау және бағалау *(күрделендірілген ырғақты топтармен 4 және одан да көп такттан тұратын әуендердің үзінділерін қайталау, және т.б.), дайындығы бар балалар үшін аспаптарда бірнеше пьеса орындау*;
* ІІІ кезең – музыкаға дарынды балаларға арналған мектепте білім алуға балалардың психологиялық дайындығын тестілеу (*Жеке тұлғалық дайындығы* – мотивациялық қасиеті, эмоциялық тұрақтылығының дамуы; *Зияткерлік дайындығы* – жалпы ой-өрісі, сөздік қоры, ауызекі сөйлеу тілі, ұсақ моториканы игеруі, танымдық процесстерінің дамуы (зейін, жад, ойлау, қиялдау, ақпаратты талдау, қорыту, жіктеу, қорытынды шығару икемі); *Әлеуметтік-психологиялық дайындығы –* баланың басқа балалармен қолайлы өзара қатынас орнатуға икемі, бірлесіп жұмыс істеуге, жол беруге, тыңдауға және қоғамдық тәртіп нормаларын сақтауға икемі).

Мектеп туралы ережеге сәйкес 3 кезеңнен өткен және 3 кезеңнің қорытындысы бойынша жоғары балл жинаған конкурсанттар 1-ші сыныпқа қабылданады. Аспаптар бойынша бөлу құқығы қабылдау комиссиясының құзырлығында. Оқыту тілін таңдау – ата-аналардың (заңды өкілдердің) құқығында.

Оқыту **қазақ тілінде** және **орыс тілінде** жүргізіледі. Оқу мерзімі – 12 жыл. Қазақстанның қашық облыстары мен аудандарынан оқуға түскен оқушылар олардың тұрақты мекенжайы электронды үкімет (e-gov) порталы арқылы расталған жағдайда мектеп жанындағы интернатқа қабылданады. Мекенжайды растау скриншоты өтініш берген кезде құжаттарға қоса беріледі.

**II. 1 сыныпқа түсу байқауына құжаттарды қабылдау ағымдағы күнтізбелік жылдың 25 сәуірі мен 25 мамыры аралығында, электрондық форматта (сканерленген түрде)** [**baysa-priem@mail.ru**](mailto:baysa-priem@mail.ru) **электрондық мекенжайына жіберу арқылы жүргізіледі.**

**1 сыныпқа түсу үшін тапсырылатын құжаттар:**

* баланың ата-анасынан немесе өзге де заңды өкілдерінен өтініш;
* үміткердің ЖСН көрсетілген туу туралы куәлігінің көшірмесі;
* үміткердің 3х4 көлеміндегі фотосуреті;
* медициналық құжаттардың көшірлемелері: денсаулық паспорты, жеке медициналық карта (№ 26 н.), профилактикалық екпелер картасы (№ 63 н.);
* электрондық үкімет порталы (e-gov) арқылы алынған, тұрғылықты жерін растайтын құжат: өтініш берген күні тіркелген тұрғылықты мекенжайы туралы скриншот (мектеп жанындағы интернатқа мұқтаждар үшін).

**1-сыныпқа қабылдау емтихандарын өткізу мерзімдері:**

* **1 кезең 26 мамыр - 09.30 –** тыңдалым
* **2 кезең 28 мамыр - 09.30 –** тыңдалым
* **3 кезең 31 мамыр - 09.30 –** психологиялық тест
* **2 маусым - 10.00-14.00** – қабылдау комиссиясының отырысы, 1-сыныпқа қабылдау;
* **2 маусым - 15.00** – қабылдау емтихандарының нәтижелерін жариялау;
* **2 маусым - 16.00 –**ата-аналар жиналысы

Апелляцияға беру – тыңдалым өткен күннен кейінгі келесі жұмыс күні сағат 13.00-ден кешіктірілмей [baysa-priem@mail.ru](mailto:baysa-priem@mail.ru) электрондық поштасына жіберілуі тиіс

Біздің мекенжайымыз: 050040, Алматы қаласы, Байзақов көшесі, 304

Анықтама үшін телефон: 8 (727) 394-96-05

**Ата-аналардың (немесе өзге де заңды өкілдердің) назарына !!!**

* кез келген аурудың белгілері бар үміткерді әкелуге тыйым салынады;
* үміткерді байқау кезеңдеріне кешіктірмей алып келіп, тыңдалым аяқталуымен бірден алып кетуі тиіс.

***ӘКІМШІЛІК***

*№ 1 қосымша*

ҚР Мәдениет және спорт министрлігінің

«Күләш Байсейітова атындағы дарынды балаларға арналған РММОМИ» РММ директоры

Б.Т. Абдрашевқа

ата-анадан/заңды өкілден

Т.А.Ж.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жеке куәлігінің №\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Берілді (кім және қашан)\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тіркелген тұрғылықты жерінің мекенжайы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Нақты тұратын мекен-жайы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Телефон\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ӨТІНІШ**

Менің баламды\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (баланың аты-жөні толық)

«\_\_\_\_\_\_» \_\_\_\_\_\_\_\_\_\_\_\_\_\_\_ \_\_\_\_\_ жылы туған, ҚР Мәдениет және спорт министрлігінің Алматы қаласындағы «Күләш Байсейітова атындағы дарынды балаларға арналған РММОМИ» РММ-де \_\_\_\_\_сыныпта қазақ / орыс тілінде

*(қажеттінің астын сызу)* оқу үшін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ мамандығы бойынша

(мамандық көрсету)

байқау арқылы іріктеуге жіберуді сұраймын.

Интернатта жататын орын \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(қажет, қажет емес)

*Қолы \_\_\_\_\_\_\_\_\_\_\_\_*

*Күні\_\_\_\_\_\_\_\_\_\_\_\_\_*